62021CO0450_INF
Rješenje Suda (šesto vijeće) od 18. svibnja 2022. –Ministero dell’istruzione (elektronička kartica)
(predmet C-450/21) (
1
)
„Zahtjev za prethodnu odluku – Članak 99. Poslovnika Suda – Socijalna politika – Direktiva 1999/70/EZ – Okvirni sporazum o radu na određeno vrijeme koji su sklopili ETUC, UNICE i CEEP – Članak 4. točka 1. – Načelo nediskriminacije – Pojam „uvjeti rada” – Naknada koja se dodjeljuje radi poticanja trajnog osposobljavanja nastavnika i poboljšavanja njihovih stručnih vještina”
1.
Socijalna politika – Okvirni sporazum o radu na određeno vrijeme koji su sklopili ETUC, UNICE i CEEP – Direktiva 1999/70 – Područje primjene – Osoba koju je ministarstvo zaposlilo kao nastavnika – Uključenost
(Direktiva Vijeća 1999/70, Prilog, čl. 3. t. 1. i čl. 4. t. 1.)
(t. 30.-32.)
2.
Socijalna politika – Okvirni sporazum o radu na određeno vrijeme koji su sklopili ETUC, UNICE i CEEP – Direktiva 1999/70 – Zabrana diskriminacije radnika zaposlenih na određeno vrijeme – Uvjeti zapošljavanja – Pojam – Naknada koja se dodjeljuje radi poticanja trajnog osposobljavanja nastavnika i poboljšavanja njihovih stručnih vještina – Uključenost
(Direktiva Vijeća 1999/70, Prilog, čl. 4. t. 1.)
(t. 33., 35.-38.)
3.
Socijalna politika – Okvirni sporazum o radu na određeno vrijeme koji su sklopili ETUC, UNICE i CEEP – Direktiva 1999/70 – Objektivni razlozi koji opravdavaju različito postupanje – Pojam – Kriteriji koje valja uzeti obzir – Naknada koja se stalno zaposlenom nastavničkom osoblju ministarstva dodjeljuje posredstvom elektroničke kartice radi poticanja trajnog osposobljavanja nastavnika i poboljšavanja njihovih stručnih vještina – Isključenje nastavničkog osoblja zaposlenog na određeno vrijeme iz prava na tu naknadu – Nedopuštenost
(Direktiva Vijeća 1999/70, Prilog, čl. 4. t. 1.)
(t. 45.-48. i izreka)
Izreka
Članak 4. točku 1. Okvirnog sporazum o radu na određeno vrijeme, sklopljenog 18. ožujka 1999., koji se nalazi u prilogu Direktivi Vijeća 1999/70/EZ od 28. lipnja 1999. o Okvirnom sporazumu o radu na određeno vrijeme koji su sklopili ETUC, UNICE i CEEP, treba tumačiti na način da mu se protivi nacionalni propis kojim se financijska povlastica u iznosu od 500 eura godišnje za poticanje trajnog osposobljavanja nastavnika i poboljšavanja njihovih stručnih vještina posredstvom elektroničke kartice koja se može upotrijebiti za kupnju knjiga i priručnika, uključujući u digitalnom obliku, publikacija, časopisa korisnih za obnovu znanja, hardvera i softvera, za upis u tečajeve za obnovu i stjecanje stručnih vještina, preddiplomske i diplomske studije, specijalizirane ili prvostupničke, povezane sa stručnim profilom, ili za postdiplomske studije ili sveučilišne magisterije povezane sa stručnim profilom, za ulaznice za kazališne predstave, filmske projekcije, muzeje, izložbe, kulturne priredbe, emisije uživo, te za druge aktivnosti stručnog osposobljavanja, kao i za plaćanje usluga povezivanja radi ispunjavanja obveze obavljanja rada na daljinu, daje isključivo stalno zaposlenom nastavničkom osoblju Ministarstva obrazovanja, a ne nastavničkom osoblju tog ministarstva zaposlenom na određeno vrijeme.
(
1
)	SL C 422, 18. 10. 2017.